Ayen akk id-nebder deg uḥric-a d ayen i d-nufa deg wungal Nayla. Tira n wungala tella-d amzun d timlilit ger tewsatin akken ma llant. Imaɣri yezga yettnadi abrid ara yeḍfer iwakken ad d-yaf tifrat maca yal tikelt anda ara ad d-yaf iman-is: seg tewsit ɣer tayed. Awal yella-d yakan ɣef usenṭeḍ deg wungal Nayla, d anect-a ara at yeǧǧen ad dyili d win ur nesɛi tawsit. Nayla macci d ungal acku aṭas n umyekcem ger tewsatin i dyellan, daxel n ugbur i d-yellan s wudem n tira lqayen. Yal tawsit tesɛa amur-is, yal yiwet d acu i d-isental i d-tewwi, yal yiwet tuɣal-as tejmilt sɣur amaru. ɣas yewɛar akken ad d-yesdukkel umaru aṭas n tewsatin deg yiwen n uḍris, maca Brahim Tazaɣart yessaweḍ ad-tent-yesdukel. Akken yenna umedyaz deg wawal-is: ad-k-awiɣ s anda nḥas akk d dheb mlalen, ad-k-awiɣ s anda yekkat lmizan s allen, meyez akken id-ak yahwa, ur tettafeḍ lǧiha imalen27.